stanford-oval/wikipedia huggingface dataset:
นาฬิกาหนี้ประชาชาติ
นาฬิการุ่นที่สอง

ในปี ค.ศ. 2004 (พ.ศ. 2547) นาฬิกาเดิมย้ายที่ตั้งไปใกล้กับถนนสายที่ 42 ส่วนอาคารอันที่เป็นตั้งเดิมถูกทำลายและสร้างเป็นสวนวันไบรอันต์ในเวลาต่อมา โดยนาฬิกาใหม่นี้ติดตั้งห่างไปจากอาคารดัสต์ 1 บล็อกที่ 1133 Avenue of Americas ตรงข้ามกับ Sixth Avenue ซึ่งใกล้กับแยกกับถนนเส้นที่ 44 ตะวันตก นาฬิกาใหม่นี้ตั้งอยู่ถัดจากสำนักงานบริการสรรพากรภายใน นาฬิกาใหม่นี้สร้างขึ้นมาโดยสามารถเดินถอยหลังได้และเปล่งแสงได้สว่างกว่าเดิมโดยใช้หลอดไฟแอลอีดีแสดงเป็นตัวเลขแบบ 7 เส้นเพื่อให้อ่านตัวเลขได้ง่ายขึ้น
ในช่วงวิกฤตการณ์การเงิน พ.ศ. 2550–2551 นาฬิกาหนี้ประชาชาติได้แสดงตัวเลขเกินหลักเมื่อหนี้ประชาชาติของสหรัฐพุ่งสูงขึ้นเกิน 10 ล้านล้านดอลลาร์สหรัฐในวันทที่ 30 กันยายน ค.ศ. 2008 (พ.ศ. 2551) ทำให้หลักซ้ายสุดของนาฬิกาแสดงตัวเลข 1 แทนเครื่องหมายดอลลาร์หลักจากเกิดส่วนล้น ต่อมามีแผนที่จะปรับจำนวนหลักให้เพิ่มขึ้นอีกสองหลักในปี ค.ศ. 2008 (พ.ศ. 2551) นาฬิกาจะได้สามารถแสดงจำนวนหนี้จนถึงหลักพันล้านล้าน
ในเดืนอกันยายน ค.ศ. 2009 (พ.ศ. 2552) โจนาทาน "โจดี" ดัสต์ หลานของดักลาสซึ่งร่วมกับประธานบริษัทด้วยกัน อยู่ในขั้นตอนการเข้าครองปฏิบัติหน้าที่เป็นประธานวันต่อวัน ในบทสัมภาษณ์ในนิวยอร์กไทมส์ โจนาทานกล่าวว่าการบำรุงรักษานาฬิกาอยู่ในแผน "ในปีที่จะมาถึงนี้"
ในเดือนมิถุนายน ค.ศ. 2017 (พ.ศ. 2560) Durst Organization ประกาศว่าจะย้ายนาฬิกาหนี้ประชาชาติอีกครั้งไปที่ทางเข้า 1133 Avenue of the Americas โดยย้ายไปอยู่ด้านทิศตะวันตกของสวนวันไบรอันต์ ตรงข้ามกับซอยใจกลางระหว่าง Sixth Avenue กับบรอดเวย์
โครงการที่ใกล้เคียงกัน

แนวความคิดที่จะสื่อสารผ่านนาฬิกาที่ปรับปรุงข้อมูลรายคาบนั้น ในก่อนหน้านี้มีการแสดงเป็นนาฬิกาวันสิ้นโลก อย่างไรก็ตาม นวัตกรรมของนาฬิกาหนี้ประชาชาติได้แสดงถึงการนับตัวเลขที่วิ่งอย่างต่อเนื่องได้เป็นแนวคิดในการปฏิบัติการโครงการต่าง ๆ ทั้งในสหรัฐและประเทศอื่น ๆ โดยเฉพาะอย่างยิ่งในสหรัฐ นาฬิกานี้ได้กลายเป็นของประจำชาติที่แสดงการเพิ่มสูงขึ้นของหนี้ประชาชาติของสหรัฐ ในปี ค.ศ. 1995 (พ.ศ. 2538) นิวยอร์กไทมส์รายงานว่านักการเมืองหลายคนได้อ้างถึงนาฬิกานี้ในการสนับสนุนให้ลดงบประมาณรายจ่ายของประเทศ นอกจากนี้ยังมีตัวนับหนี้ประชาชาติบนเว็บไซต์อีกหลายแหล่ง
นาฬิกาหนี้ประชาชาติได้จุดประกายให้เกิดตัวนับในลักษณะคล้ายคลึงกันอีกหลายแห่ง ยกตัวอย่าง เอเอ็มดีได้ทำป้ายบิลบอร์ดอิเล็กทรอนิกส์ที่ติดตามค่าใช้จ่ายจากการใช้ชิปของคู่แข่ง ในปี ค.ศ. 2010 (พ.ศ. 2553) มีการติดตั้ง "Death Clock" ที่ล้อเลียนนาฬิกาหนี้ที่ไทม์สแควร์ ทำหน้าที่จำนวนการตายของผู้ตั้งครรภ์ทั่วโลกทุก 90 วินาที
ในการประชุมคณะกรรมาธิการแห่งชาติรีพับลิกันระดับชาติในปี ค.ศ. 2012 (พ.ศ. 2555) มีหน้าจอ 2 จอ โดยจอหนึ่งแสดงตัวเลขเช่นเดียวกับนาฬิกาหนี้ปกติ ส่วนจอที่สองแสดงตัวเลขประมาณการของหนี้ประชาชาติที่เพิ่มสูงขึ้นตั้งแต่การประชุมเริ่มขึ้น โดยทางพรรคริพับลิกันกล่าวว่านาฬิกาในการประชุมครั้งนี้มีขึ้นเพื่อเน้นย้ำข้อเท็จจริงที่ว่าหนี้ประชาชาตินั้นเพิ่มสูงขึ้นอย่างรวดเร็วภายใต้การดำรงตำแหน่งประธานาธิบดีของบารัก โอบามาซึ่งโอบามาเองจะลงเข้าผู้รับการคัดเลือกเป็นประธานาธิบดีสหรัฐในการเลือกตั้งในปี ค.ศ. 2012 (พ.ศ. 2555) ไรนซ์ พรีบัส ประธานคณะกรรมาธิการแห่งชาติริพับลิกันกล่าวว่านาฬิกานี้แสดงให้เห็นถึง "ความประมาททางการเงินเป็นประวัติการณ์ภายใต้การดูแลปกครองของโอบามา"
ในระหว่างการระบาดทั่วของไวรัสโคโรนาในสหรัฐ พ.ศ. 2563 มีผู้พัฒนาเว็บไซต์ "Trump Death Clock" และแสดงเป็นป้ายโฆษณาในไทม์สแควร์ โดยแสดงให้เห็นตัวเลขผู้เสียชีวิต "ที่อ้างในทางทฤษฎี" เนื่องมาจากการรับมือการระบาดทั่วของไวรัสโคโรนาของประธานาธิบดีดอนัลด์ ทรัมป์ นาฬิกานี้สร้างขึ้นโดยยูจีน แจเรกกี ป้ายนี้ตั้งอยู่บนโรงละครบรอดเวย์และถนนเส้นที่ 43 ตะวันตก
ในวัฒนธรรมสมัยนิยม

นาฬิกานี้ได้รับการเสนอในสารคดี Maxed Out ออกฉายในปี ค.ศ. 2006 (พ.ศ. 2549) ซึ่งกล่าวถึงหนี้ประชาชาติ มีสมาชิกบางส่วนของครอบครัวดัสต์ปรากฏตัวในสารคดีดังกล่าวด้วย
นาฬิกาแรกบนที่ตั้งแรกใกล้กับไทม์สแควร์ในปี ค.ศ. 2002 (พ.ศ. 2545)
นาฬิกาหนี้ประชาชาติเมื่อวันที่ 24 กันยายน ค.ศ. 2004 (พ.ศ. 2547)
นาฬิกาหนี้ประชาชาติของเยอรมนีที่สำนักงานใหญ่เบอร์ลินของกลุ่มเฝ้าระวังผู้จ่ายภาษี Bund der Steuerzahler
"Trump Death Clock" เมื่อ 19 พฤษภาคม ค.ศ. 2020 (พ.ศ. 2563)
ประเทศแอฟริกาใต้ในโอลิมปิกฤดูร้อน 2012

สาธารณรัฐแอฟริกาใต้ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
เหรียญรางวัล

| เหรียญรางวัลแบ่งตามชนิดกีฬา |
| --- | --- | --- | --- | --- |
| ชนิดกีฬา | 1 ! | 2 ! | 3 ! | รวม |
| ว่ายน้ำ | 2 | 1 | 0 | 3 |
| เรือพาย | 1 | 0 | 0 | 1 |
| แคนู | 0 | 0 | 1 | 1 |
| กรีฑา | 0 | 1 | 0 | 1 |
| รวม | 3 | 2 | 1 | 6 |
| เหรียญ | ชื่อ | กีฬา | รุ่น | วันที่ |
| --- | --- | --- | --- | --- |

| 1 ! ทอง | วาน เดอ บะระห์, คาเมรอนคาเมรอน วาน เดอ บะระห์ | ว่ายน้ำ | Men's 100 m breaststroke | 000000000029-07-01-0000กรกฎาคม 29 |
| 1 ! ทอง | เลอ คลอส, แชดแชด เลอ คลอส | ว่ายน้ำ | Men's 200 m butterfly | 000000000031-07-01-0000กรกฎาคม 31 |
| 1 ! ทอง | เจมส์ ทอมป์สัน แมทธิว บริตเทิน จอห์น สมิธ Sizwe Ndlovu | เรือพาย | Men's lightweight coxless four | 000000000002-08-01-0000สิงหาคม 2 |
| 2 ! เงิน | แชด เลอ คลอส | ว่ายน้ำ | Men's 100 m butterfly | 000000000003-08-01-0000สิงหาคม 3 |
| 2 ! เงิน | แคสเตอร์ ซีแมนยา | กรีฑา | Women's 800 m | 000000000011-08-01-0000สิงหาคม 11 |
| 3 ! ทองแดง | Bridgitte Hartley | แคนู | Women's K-1 500 m | 000000000009-08-01-0000สิงหาคม 9 |
บุญเลิศ บูรณุปกรณ์

| บุญเลิศ บูรณุปกรณ์ป> ม., ท.ช. |
| --- | --- |


นายกองค์การบริหารส่วนจังหวัดเชียงใหม่
ดำรงตำแหน่ง 3 มิถุนายน พ.ศ. 2551 – 26 ตุลาคม พ.ศ. 2563
ก่อนหน้า: ธวัชวงศ์ ณ เชียงใหม่
ถัดไป: พิชัย เลิศพงศ์อดิศร
นายกเทศมนตรีนครเชียงใหม่
ดำรงตำแหน่ง พฤษภาคม พ.ศ. 2543 – 4 พฤษภาคม พ.ศ. 2550
ก่อนหน้า: ปกรณ์ บูรณุปกรณ์
ถัดไป: เดือนเต็มดวง ณ เชียงใหม่
 
ข้อมูลส่วนบุคคล
เกิด: 15 ตุลาคม พ.ศ. 2499 (67 ปี) อำเภอเมืองเชียงใหม่ จังหวัดเชียงใหม่ ประเทศไทย
ศาสนา: พุทธ
คู่สมรส: เอมอร บูรณุปกรณ์

บุญเลิศ บูรณุปกรณ์ (เกิด 15 ตุลาคม พ.ศ. 2499) อดีตนายกองค์การบริหารส่วนจังหวัดเชียงใหม่ อดีตนายกเทศมนตรีนครเชียงใหม่
ประวัติ

บุญเลิศ เกิดเมื่อวันที่ 15 ตุลาคม พ.ศ. 2499 ที่ตำบลช้างม่อย อำเภอเมืองเชียงใหม่ จังหวัดเชียงใหม่ เป็นบุตรของนายใช้ และนางจิตรา บูรณุปกรณ์ นักธุรกิจชาวจังหวัดเชียงใหม่
บุญเลิศ จบการศึกษาระดับชั้นประถมและมัธยมศึกษาจากโรงเรียนมงฟอร์ตวิทยาลัย รุ่น 15 ระดับการศึกษาระดับปริญญาตรี บริหารธุรกิจบัณฑิต มหาวิทยาลัยเชียงใหม่ และระดับปริญญาโท รัฐศาสตร์มหาบัณฑิต มหาวิทยาลัยเชียงใหม่ นอกจากนั้นยังสำเร็จการศึกษาหลักสูตรป้องกันราชอาณาจักรภาครัฐ เอกชนและการเมือง รุ่นที่ 3 วิทยาลัยป้องกันราชอาณาจักร
ใน พ.ศ. 2556 เขาได้รับปริญญาดุษฎีบัณฑิตกิตติมศักดิ์ จากมหาวิทยาลัยเทคโนโลยีราชมงคลล้านนา จังหวัดเชียงใหม่
งานการเมือง

นายบุญเลิศ บุรณุปกรณ์เริ่มต้นงานการเมืองด้วยตำแหน่งสมาชิกสภาเทศบาลนครเชียงใหม่ ใน พ.ศ. 2542
งานการเมือง > การดำรงตำแหน่งนายกเทศมนตรีนครเชียงใหม่

พ.ศ. 2543 นายบุญเลิศได้รับเลือกตั้งเป็นนายกเทศมนตรีนครเชียงใหม่ และได้ดำรงตำแหน่งต่อเป็นสมัยที่สองใน พ.ศ. 2547 แต่หลังจากดำรงตำแหน่งได้เพียงไม่กี่เดือนก็ได้ลาออก จากปัญหาความขัดแย้งภายใน แต่ก็ได้รับเลือกตั้งกลับมาเป็นนายกเทศมนตรีตามเดิม โดยนายบุญเลิศและตระกูลบูรณุปกรณ์นั้น ถือเป็นกำลังที่สำคัญของพรรคไทยรักไทยในจังหวัดเชียงใหม่ และมีสายสัมพันธ์แนบแน่นกับตระกูลชินวัตร
งานการเมือง > การดำรงตำแหน่งนายกองค์การบริหารส่วนจังหวัดเชียงใหม่ > วาระแรก

นายบุญเลิศ ได้ลงสมัครชิงตำแหน่งนายกองค์การบริหารส่วนจังหวัดเชียงใหม่ ในการเลือกตั้งเมื่อวันที่ 11 พฤษภาคม พ.ศ. 2551 โดยได้รับคะแนนนำมาเป็นอันดับหนึ่ง โดยคณะกรรมการการเลือกตั้งได้ให้การรับรอง ในวันที่ 3 มิถุนายน พ.ศ. 2551 แต่หลังจากนั้นกกต.เชียงใหม่ซึ่งได้รับเรื่องร้องคัดค้านผลการเลือกตั้งเนื่องจากการทุตจิต ได้มีการสอบสวนหา พยานหลักฐาน และส่งเรื่องให้ กกต.กลางชี้มูล วันที่ 21 มกราคม พ.ศ. 2552 กกต.กลางได้มีมติให้ใบแดง แก่นายบุญเลิศ พร้อมกับพวกรวม 4 คน ต่อมาทาง กกต.กลางได้ส่งเรื่องให้ศาลอุทธรณ์ภาค 5 วินิจฉัยชี้ขาด ส่งผลให้ทางนายบุญเลิศต้องหยุดปฎืบัติหน้าที่เกือบ 3 เดือน ในที่สุดวันที่ 22 กันยายน พ.ศ. 2552 ศาลอุทธรณ์ภาค 5 จังหวัดเชียงใหม่ได้มีคำพิพากษา ให้ยกคำร้องของกกต. ทำให้คดีนี้ สิ้นสุดลง และได้ปฏิบัติหน้าที่จนครบวาระในวันที่ 3 มิถุนายน พ.ศ. 2555
งานการเมือง > การดำรงตำแหน่งนายกองค์การบริหารส่วนจังหวัดเชียงใหม่ > วาระที่สอง

นายบุญเลิศ ได้ลงสมัครรับเลือกตั้งนายกองค์การบริหารส่วนจังหวัดเชียงใหม่ ในการเลือกตั้ง พ.ศ. 2555 และได้รับเลือกตั้งด้วยคะแนน 402,484 คะแนน และคณะกรรมการการเลือกตั้ง ได้ประกาศผลรับรอง ในวันที่ 18 กรกฎาคม พ.ศ. 2555 เขาถูกพลเอก ประยุทธ์ จันทร์โอชา สั่งระงับการปฏิบัติหน้าที่นายกองค์การบริหารส่วนจังหวัดเชียงใหม่ ในวันที่ 26 กรกฎาคม พ.ศ. 2559 ตามคำสั่งหัวหน้าคณะรักษาความสงบแห่งชาติที่ 44/2559 กระทั่งนายกรัฐมนตรี ได้มีคำสั่งนายกรัฐมนตรี ที่ 6/2561 ลงวันที่ 4 มิถุนายน พ.ศ. 2561 ให้เขากลับไปดำรงตำแหน่งตามเดิม จนกระทั่งพ้นจากตำแหน่งในเดือนตุลาคม พ.ศ. 2563 เนื่องจากมีกำหนดให้เลือกตั้งนายกองค์การบริหารส่วนจังหวัดทั่วประเทศ
งานการเมือง > การดำรงตำแหน่งนายกองค์การบริหารส่วนจังหวัดเชียงใหม่ > ลงสมัครรับเลือกตั้งครั้งที่ 3

นายบุญเลิศ ลงสมัครรับเลือกตั้งนายกองค์การบริหารส่วนจังหวัดเชียงใหม่ ใน พ.ศ. 2563 ในนามกลุ่มเชียงใหม่คุณธรรม โดยนำเสนอว่าเป็นกลุ่มการเมืองท้องถิ่นที่ไม่สังกัดพรรคการเมืองใด และได้รับการสนับสนุนจากนายจตุพร  พรหมพันธุ์ แข่งขันกับนายพิชัย เลิศพงศ์อดิศร อดีตสมาชิกวุฒิสภาจังหวัดเชียงใหม่ ในนามพรรคเพื่อไทย ผลการเลือกตั้งปรากฏว่านายพิชัย เป็นฝ่ายได้รับการเลือกตั้ง
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
นัม จี-ฮย็อน (นักแสดงหญิง เกิดปี 2533)

| นัม จี-ฮย็อน |
| --- | --- |
남지현
จีฮย็อนในปี ค.ศ. 2018
เกิด:  (1990-01-09) 9 มกราคม ค.ศ. 1990 (34 ปี) อินช็อน เกาหลีใต้
การศึกษา: มหาวิทยาลัยซังมย็อง
อาชีพ: นักแสดง นักร้อง
ปีปฏิบัติงาน: 2009–ปัจจุบัน
ตัวแทน: เออร์เบินเวิกส์
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ช่วงปี: 2009–2016
ค่ายเพลง: คิวบ์
อดีตสมาชิก: โฟร์มินิต ยูไนเต็ดคิวบ์
 นักดนตรี
ชื่อเกาหลี
ฮันกึล: 남지현
ฮันจา: 南智賢
อาร์อาร์: Nam Ji-hyeon 
เอ็มอาร์: Nam Chi-hyŏn 
 
นัม จี-ฮย็อน (เกาหลี: 남지현; อาร์อาร์: Nam Ji-hyeon อักษรโรมัน: Nam Ji-hyun; เกิด 9 มกราคม ค.ศ. 1990) รู้จักกันดีในชื่อจีฮย็อน และชื่อในวงการเดิมของเธอ ซล- จี-ฮย็อน เป็นนักแสดงและอดีตนักร้องชาวเกาหลีใต้ เธอเป็นที่รู้จักกันดีในฐานะอดีตหัวหน้าวงและนักร้องนำของเกิร์ลกรุปเกาหลีใต้โฟร์มินิตที่ตอนนี้ถูกยุบไปแล้ว
ประวัติ

จี-ฮยอน เกิดวันที่ 9 มกราคม 1990 ที่โซล สาธารณรัฐเกาหลี  จบการศึกษาจากมหาวิทยาลัยแซ็งมุง คณะเต้น เอกบัลเล จีฮยอนฝึกอยู่กับค่าย JYP Entertainment 2ปี และ ได้เซ็นสัญญากับค่ายCube Entertainment หลังจากได้เข้ามาเป็น หัวหน้าวงและนักร้อง ของวง โฟร์มินิต จี-ฮย็อนเป็นสมาชิกคนเดียวในโฟร์มินิตที่ไม่ผ่านการโฆษณาใด ๆ เลย
อาชีพ > โฟร์มินิต

จี-ฮยอน ได้เซ็นสัญญากับค่ายCube Entertainment เป็นหัวหน้าวง ช่วงปลายเดือนพฤษภาคม กับ ฮย็อนอา อดีตสมาชิกวง วันเดอร์เกิลส์ หลังจากนั้นค่ายCube Entertainment ได้ปล่อยตัวอย่างอัลบั้มแรก Hot Issue ในวันที่10 มิถุนายน และ ออกมาเป็นซิงเกิลแรกในวันที่ 18มิถุนายน และถูกโปรโมต จนถึงเดือนสิงหาคม
หลังจากประสบความสำเร็จกับอัลบั้มแรก โฟร์มินิตได้ออกมินิอัลบั้มชื่อ HuH ในวันที่19 พฤษภาคม 2010 และอัลบั้มเต็ม อัลบั้มแรก ชื่อว่า 4MINUTE LEFT ทั้ง2อัลบั้มประสบความสำเร็จอย่างมาก ติดท็อป10 ของชาร์ทเกาหลีต่างๆ และโฟร์มินิตได้โฟกัสเป้าหมายไปที่ ญี่ปุ่น
หลังจากนั้น 1 ปี โฟร์มินิตได้ออกมินิอัลบั้ม ชื่อ Volume Up ได้ขึ้นท็อปชาร์ต และชนะรายการ Show Champion 2 ครั้ง รายการM! Countdown อีก1ครั้ง และสานต่อความสำเร็จ โฟร์มินิทได้ออกเพลง what's your name ซึ่งทำการคว้ารางวัล Triple crown ในราการเพลง และเพลงได้สร้างกระแสทั่วงการเพลงเกาหลีใต้ โดยครองชาร์ตเพลงนานมากในปี 2013 จนทำให้ตัววงได้รับรางวัล บอนซัง จาก Gaon Chart award และรางวัลจาก Golden disk award ไปครอง และในปี 2014 โฟร์มินิท ได้ออกเพลง Whatcha doin today ได้รับรางวัลจาก M countdown ไป 2 รางวัล
ในปี 2015 โฟร์มินิทได้ทำการเปลี่ยนแนวเพลงครั้งใหญ่เป็นการกลับมาที่เป็นตอกยำในสไตล์ของวงด้วยเพลง Crazy ได้รับรางวัลมากมายจากรายการเพลง เพลงขึ้นชาร์ตได้เร็วมากในวันเปิดตัว และ MV เพลง crazy ปัจจุบัน มียอดวิวเกิน หนึ่งร้อยล้านวิว ซึ่งเป็นกระแสทั่วโลก และในปี 2016 ตัววงได้ปล่อยเพลง Hate ออกมา ซึ่งได้ Skrillex มาเป็นผู้ Produce เพลงให้ และในเดือนมิถุนายน วงโฟร์มินิทได้ตัดสินใจยุบวง
อาชีพ > กิจกรรมเดี่ยว

วันที่14ตุลาคม2010 เธอได้เล่นหนังแนวระทึกขวัญ ชื่อ  Late Night FM ร่วมกับฮย็อนอาเพื่อนร่วมวง
วันที่7ธันวาคม2010 เธอได้อยู่ในซีรี่ It's Okay, Daddy's Girl แสดงเป็นShin Sun Hae
จี-ฮย็อนปรากฏบนมิวสิกวิดีโอของลีฮย็อนชื่อYou Are the Best of My Life ในวันที่14กุมภาพันธ์2011
จี-ฮย็อนอยู่ในละครวันหยุด  A Thousand Kisses แสดงเป็น  Jang Soo Ah
ผลงาน > ภาพยนตร์

| Year | Title | Role |
| --- | --- | --- |
| 2010 | Midnight FM | Herself |
| 2014 | The Youth | Seung ah |
ผลงาน > ละครโทรทัศน์

| ปี | Title | Role | Notes | Network |
| --- | --- | --- | --- | --- |
| 2010 | It's Okay, Daddy's Girl | Shin Sun Hae | Minor Role | SBS |
| 2011 | A Thousand Kisses | Jang Soo Ah | Supporting Role | MBC |
| 2012 | The 3rd Hospital | Herself | Cameo | tvN |
| 2012 | Ms Panda and Mr Hedgehog | Herself | Cameo | Channel A |
| 2013 | Love and War 2 | Seo Young | Lead Role | KBS |
| 2013 | Monstar | Stella | Cameo | Mnet |
| 2014 | Marriage, Not Dating | Herself | Cameo | tvn |
| 2014 | Love cells | Seo-rin | Lead role | Naver |
| 2015 | She Is 200 Years Old | Se-yeon | Lead role | Naver |
| 2016 | My Little Baby | Han So yoon | Lead role | MBC |
| 2017 | Strongest Deliveryman | Choi yun ji | Supporting role | KBS |
| 2018 | Grand prince | Ryu Shi-gae | Minor role | TV Chosun |
| 2018 | 견원지간로맨스 |  | Lead role | Naver |
ผลงาน > Reality Program

| Year | Title | Role | Notes |
| --- | --- | --- | --- |
| 2012 | The Romantic & Idol | Herself | with ZE:A's Hyungsik |
ผลงาน > วารตี้โชว์

| Year | Title | Role | Notes |
| --- | --- | --- | --- |
| 2012 | She and Her Car | Host | MBC October 31 show. |
| 2015 | Real beauty | MC |  |
ผลงาน > Music video appearances

| Year | Song title | Artist | Role |
| --- | --- | --- | --- |
| 2011 | "You Are the Best of My Life" | Lee Hyun | Herself |
| 2012 | "Love Virus" | BTOB | Herself |
| 2012 | "Beautiful My Lady | ZE:A | Herself |
| 2013 | "When You Leave Me" | M4M | Herself |
นาวาอากาศตรี

| นาวาอากาศตรี Squadron leader |
| --- | --- |
ธงบัญชาการนาวาอากาศตรี กองทัพอากาศสหราชอาณาจักร
เครื่องหมายแขนเสื้อ / ไหล่ นาวาอากาศตรีสหราชอาณาจักร
สังกัต: กองทัพอากาศ
อักษรย่อ: Sqn Ldr / SQNLDR / น.ต.
เทียบยศเนโท: OF-3
เทียบยศนอกเนโท: O-4
สถาปนา: 1 เมษายน 2461 (2461-04-01)  (ทอ.สหราชอาณาจักร)
ยศที่สูงกว่า: นาวาอากาศโท
ยศที่ต่ำกว่า: เรืออากาศเอก
ยศที่คล้ายคลึง: พันตรี, นาวาตรี
| 0 | 1 | 2 |
| --- | --- | --- |
ยศทหารที่พบทั่วไป
| ทหารบก | ทหารเรือ | ทหารอากาศ |
นายทหารชั้นสัญญาบัตร
| จอมพล | จอมพลเรือ | จอมพลอากาศ |
| พลเอก | พลเรือเอก | พลอากาศเอก |
| พลโท | พลเรือโท | พลอากาศโท |
| พลตรี | พลเรือตรี | พลอากาศตรี |
| พลจัตวา | พลเรือจัตวา | พลอากาศจัตวา |
| พันเอก | นาวาเอก | นาวาอากาศเอก |
| พันโท | นาวาโท | นาวาอากาศโท |
| พันตรี | นาวาตรี | นาวาอากาศตรี |
| ร้อยเอก | เรือเอก | เรืออากาศเอก |
| ร้อยโท | เรือโท | เรืออากาศโท |
| ร้อยตรี | เรือตรี | เรืออากาศตรี |
นายทหารชั้นประทวน
| จ่าสิบเอก | พันจ่าเอก | พันจ่าอากาศเอก |
| จ่าสิบโท | พันจ่าโท | พันจ่าอากาศโท |
| จ่าสิบตรี | พันจ่าตรี | พันจ่าอากาศตรี |
พลอาสาสมัครและทหารเกณฑ์ 
| สิบเอก | จ่าเอก | จ่าอากาศเอก |
| สิบโท | จ่าโท | จ่าอากาศโท |
| สิบตรี | จ่าตรี | จ่าอากาศตรี |
| พลทหาร | พลทหารเรือ | พลทหารอากาศ |
นาวาอากาศตรี (อังกฤษ: squadron leader ย่อว่า Sqn Ldr ในกองทัพอากาศสหราชอาณาจักร; SQNLDR ในกองทัพอากาศนิวซีแลนด์ และออสเตรเลีย; เดิมทีใช้ S/L ในทุกกองทัพอากาศที่ใช้งานคำนี้) เป็นยศนายทหารชั้นสัญญาบัตรอาวุโสในกองทัพอากาศสหราชอาณาจักร และกองทัพอากาศของหลายประเทศที่ได้รับอิทธิพลทางประวัติศาสตร์จากสหราชอาณาจักร รวมถึงหลายประเทศในเครือจักรภพ แต่ไม่รวมแคนาดา (นับตั้งแต่การรวมเหล่า) และแอฟริกาใต้ บางครั้งใช้เป็นคำแปลภาษาอังกฤษของยศที่เทียบเท่าในประเทศที่มีโครงสร้างยศเฉพาะตัวของกองทัพอากาศที่ไม่ใช้ภาษาอังกฤษ ซึ่งยศนี้เริ่มต้นในประเทศไทย เมื่อปี พ.ศ.2460 สมัยพระบาทสมเด็จพระมงกุฎเกล้าเจ้าอยู่หัว และยศนี้สูงกว่าเรืออากาศเอก และตํ่ากว่านาวาอากาศโท
นาวาอากาศตรีของกองทัพอากาศนั้นเป็นยศที่สูงกว่าเรืออากาศเอก และต่ำกว่านาวาอากาศโท เป็นนายทหารที่อาวุโสน้อยสุดในกลุ่มนายทหารชั้นสัญญาบัตรอาวุโส ยศนี้เทียบกับระบบรหัสยศของเนโทคือ OF-3 เทียบเท่ากับยศนาวาตรีในราชนาวี และยศพันตรีในกองทัพบกสหราชอาณาจักร หรือราชนาวิกโยธิน เทียบเท่ายศเจ้าหน้าที่ฝูงบิน (squadron officer) ในกองทัพอากาศหญิงช่วยรบ กองทัพอากาศหญิงสหราชอาณาจัก (จนถึงปี พ.ศ. 2511) หน่วยพยาบาลกองทัพอากาศเจ้าหญิงแมรี (จนถึงปี พ.ศ. 2523)
คำว่า squadron leader ยังได้รับการใช้งานเป็นชื่อตำแหน่งของผู้บังคับการกองทหารม้า (สหราชอาณาจักร) และใช้เป็นยศ (ฝรั่งเศส) มาตั้งแต่อย่างน้อยในช่วงคริสต์ศตวรรษที่ 19 ส่วนในอาร์เจนตินาใช้งานเป็นชื่อตำแหน่งบังคับการของทั้งกองทัพบกและกองทัพอากาศ ยศของผู้บังคับการกองทหารม้าในฝรั่งเศสก็ใช้ชื่อนี้และมีตำแหน่งเทียบเท่ากับ OF-4 ของพันตรีเช่นกัน และชื่อตำแหน่งผู้บังคับการกองทหารม้าในสหราชอาณาจักรก็ใช้คำนี้เช่นเดียวกัน
ต้นกำเนิด

ยศดั้งเดิมมีจุดกำเนิดในกองทัพอากาศสหราชอาณาจักร ต่อมากองทัพอากาศอื่น ๆ อีกหลายแห่งที่ใช้งาน หรือใช้งานระบบยศของกองทัพอากาศสหราชอาณาจักร
เมื่อวันที่ 1 เมษายน พ.ศ. 2461 กองทัพอากาศสหราชอาณาจักรที่ก่อตั้งขึ้นมาใหม่ได้ปรับใช้ระบบยศจากกองทัพบกสหราชอาณาจักร โดยมีนาวาเอกจากหน่วยบริการการบินกองทัพเรือ (Royal Naval Air Service) และพันเอกจากกองบินหลวง (Royal Flying Corps) ปรับยศเป็นพันโทอย่างเป็นทางการในกองทัพอากาศสหราชอาณาจักร โดยในทางปฏิบัติ เกิดความไม่สอดคล้องกันหลายข้อ มีอดีตทหารเรือบางนายยังคงใช้ยศเดิมก่อนการรวมหน่วย เพื่อสนับสนุนข้อเสนอที่มีการเสนอไปว่ากองทัพอากาศควรใช้ระบบยศของกองทัพเรือ ซึ่งกองทัพอากาศอาจจะใช้ยศของกองทัพเรือโดยมีคำว่า "อากาศ" (air) แทรกอยู่หน้ายศทหารเรือ เช่น ตำแหน่งที่ต่อมากลายเป็นนาวาอากาศตรี (squadron leader) จะใช้ชื่อในภาษาอังกฤษว่า air lieutenant commander
แม้ว่ากระทรวงกองทัพเรือจะคัดค้านการเปลี่ยนยศของตน แต่ก็ยอมตกลงกับกองทัพอากาศว่าอาจจะใช้บางยศจากยศเดิมของกองทัพเรือโดยมีเงื่อนไขของการปรับใช้ที่แตกต่างกัน นอกจากนี้ยังมีข้อเสนอว่าพันโทของกองทัพอากาศ อาจได้รับเลือกให้เป็นรีฟส์หรือผู้บังคับฝูงบิน อย่างไรก็ตาม ชื่อยศว่า squadron leader ได้รับเลือกมาใช้เป็นยศพันเอกของกองทัพอากาศ เนื่องจากคำว่า squadron commander เคยได้รับการใช้งานในหน่วยบริการการบินกองทัพเรือ โดยตำแหน่งนาวาอากาศตรีเริ่มใช้งานเมื่อเดือนสิงหาคม พ.ศ. 2462 และใช้งานนับตั้งแต่นั้นเป็นต้นมา
การใช้งานในสหราชอาณาจักร

ตั้งแต่วันที่ 1 เมษายน พ.ศ. 2461 ถึงวันที่ 31 กรกฎาคม พ.ศ. 2462 กองทัพอากาศสหราชอาณาจักรใช้ยศพันตรีเป็นตำแหน่งสำหรับผู้บังคับฝูงบิน จนกระทั่งวันที่ 31 มีนาคม พ.ศ. 2461 นาวาตรีจากหน่วยบริการการบินกองทัพเรือ (Royal Naval Air Service) และพันตรีจากกองบินหลวง (Royal Flying Corps) รวมกันเป็นพันตรีในกองทัพอากาศสหราชอาณาจักรในวันที่ 1 เมษายน พ.ศ. 2461 ต่อมาเมื่อวันที่ 31 สิงหาคม พ.ศ. 2462 ตำแหน่งพันตรีในกองทัพอากาศถูกแทนที่ด้วยนาวาอากาศตรี และใช้งานมาจนถึงปัจจุบัน การเลื่อนตำแหน่งขึ้นสู่นาวาอากาศตรีนั้นเป็นไปตามระบบคุณธรรมอย่างเคร่งครัด และมีข้อกำหนดให้บุคคลดังกล่าวต้องได้รับการแต่งตั้งในสายอาชีพของชั้นสัญญาบัตร ซึ่งจะต้องประจำการในกองทัพอากาศสหราชอาณาจักรจนกว่าจะเกษียณอายุหรือลาออกโดยสมัครใจ
ก่อนสงครามโลกครั้งที่สอง นาวาอากาศตรีจะเป็นผู้บังคับการฝูงบิน แต่ในปัจจุบันฝูงบินมักจะได้รับการบัญชาการจากนาวาอากาศโท โดยมี 2 หน่วยบินอยู่ภายใต้การบังคับการของนาวาอากาศตรี อย่างไรก็ตาม ฝูงบินปฏิบัติการภาคพื้นดินซึ่งเป็นหน่วยรองของกองบินมักจะได้รับการสั่งการจากนาวาอากาศตรีเช่นกัน
เครื่องหมายและธงบัญชาการ

เครื่องหมายยศประกอบไปด้วยแถบสีน้ำเงินบาง บนแถบสีดำที่กว้างกว่าเล็กน้อย อยู่ระหว่างแถบสีน้ำเงินบางสองแถบบนแถบสีดำที่กว้างกว่าเล็กน้อย สวมบริเวณท่อนล่างของเสื้อคลุมหรือบริเวณไล่ของชุดนักบินหรือเครื่องแบบลำลอง
นาวาอากาศตรีเป็นเจ้าหน้าที่ระดับต่ำที่สุดที่สามารถใช้งานธงบัญชาการ ธงอาจจะแสดงบนเครื่องบินของนายทหารหรือหากนาวาอากาศตรีท่านนั้นเป็นผู้บังคับการ อาจจะมีการชักธงบัญชาการนาวาอากาศตรีขึ้นบนเสาธงหรือธงบนรถยนต์ราชการ หากนาวาอากาศตรีเป็นผู้บังคับการฝูงบินที่มีหมายเลข หมายเลขของฝูงบินก็จะแสดงอยู่บนธงด้วย
เครื่องหมายบนแขนเสื้อ / ไหล่
เครื่องหมายแถบยศบนแขนเสื้อ
เครื่องหมายแถบยศแขนเสื้อของเครื่องแบบบริการหมายเลข 1
กองทัพอากาศอื่น

ยศนาวาอากาศตรี ยังใช้ในงานในกองทัพอากาศอื่นในเครือจักรภพ เช่น กองทัพอากาศบังคลาเทศ (BAF), กองทัพอากาศกานา, กองทัพอากาศอินเดีย (IAF), กองทัพอากาศนามิเบีย, กองทัพอากาศศรีลังกา (SLAF), กองทัพอากาศปากีสถาน (PAF), กองทัพอากาศออสเตรเลีย (RAAF), กองทัพอากาศไนจีเรีย (NAF) และกองทัพอากาศนิวซีแลนด์ (RNZAF) นอกจากนี้ยังใช้ในกองทัพอากาศอียิปต์ กองทัพอากาศกรีก กองทัพอากาศโอมาน กองทัพอากาศไทย และกองทัพอากาศซิมบับเว
แคนาดาใช้ยศนาวาอากาศตรีตั้งแต่ปี พ.ศ. 2463 จนถึง พ.ศ. 2511 จนกระทั่งมีการรวมกองทัพแคนาดาในปี พ.ศ. 2511 ได้มีการปรับชื่อยศในกองทัพอากาศให้มีความสอดคล้องกันกับกองทัพบกทั้งชื่อของตำแหน่งและยศ อย่างไรก็ตาม ในปี พ.ศ. 2558 เครื่องหมายยศสำหรับกองทัพอากาศแคนาดาได้เปลี่ยนกลับไปเป็นการใช้แถบยศสีเทามุกบนพื้นหลังสีดำจำนวนสองแถบครึ่ง
การเทียบยศนาวาอากาศตรีกับกองทัพอากาศชิลี ในภาษาสเปนของชิลี คือ comandante de escuadrilla หรือ squadron commander
กองทัพอากาศออสเตรเลีย
กองทัพอากาศนิวซีแลนด์
กองทัพอากาศแคนาดาแบบเครือจักรภพดั้งเดิม
กองทัพอากาศกรีซ
กองทัพอากาศอินเดีย
กองทัพอากาศนามิเบีย
กองทัพอากาศไทย
กองทัพอากาศปากีสถาน
กองทัพอากาศชิลี
กองทัพอากาศอียิปต์
กองกำลังทางบก

ในกรมทหารม้ารักษาพระองค์ของสหราชอาณาจักรและกองกำลังราชยานเกราะ squadron leader (ผู้บังคับกองร้อย) เป็นชื่อของตำแหน่ง (ไม่ใช่ยศ) ที่มักมอบให้กับผู้บังคับการของกองร้อยยานเกราะต่อสู้ (AFV) ผู้บังคับกองร้อยมักจะเป็นพันตรี แม้ว่าในสงครามโลกครั้งที่สองตำแหน่งนี้จะเป็นของร้อยเอก
ดูเพิ่ม

รายชื่อเปรียบเทียบเครื่องหมายยศทหาร
แหล่งข้อมูลอื่น

RAF Command Flags
เจ้าชายแห่งเวลส์ในชุดบริการหมายเลข 1A (ชุดวันพระราชพิธี) เครื่องแบบของกองทัพอากาศสหราชอาณาจักร (ยศ สวมใส่เป็นนาวาอากาศตรี) ในเดือนกันยายน 2565 เพื่อร่วมขบวนแห่พระศพสมเด็จพระราชินีนาถเอลิซาเบธที่ 2
นาวาอากาศตรี รอสส์ รีด ภาพในปี พ.ศ. 2487 เขาสวมแถบไหล่สามแถบและแพรแถบเหรียญดีเอฟซี (Distinguished Flying Cross)
บลีดอิตเอาต์

| "บลีดอิตเอาต์" "Bleed It Out" |
| --- | --- |

เพลงโดยลิงคินพาร์ก
จากอัลบั้มมินิตส์ทูมิดไนต์
ด้านบี: "วอตไอฟ์ดัน" (Distorted Remix) "กิฟเวนอัป" (บันทึกครั้งที่สาม)
วางจำหน่าย: 17 สิงหาคม พ.ศ. 2550
บันทึกเสียง: สตูดิโอเดอะแมนชัน, ลอสแอนเจลิส, แคลิฟอร์เนีย พ.ศ. 2550
แนวเพลง: อัลเทอร์เนทีฟร็อก, อัลเทอร์เนทีฟเมทัล, แร็ปร็อก
ความยาว: 2:44
ค่ายเพลง: วอร์เนอร์บราเธอร์ส
ผู้ประพันธ์เพลง: ลิงคินพาร์ก
โปรดิวเซอร์: ริก รูบิน, ไมค์ ชิโนะดะ
 
มิวสิกวิดีโอ
"Bleed It Out" ที่ยูทูบ
 
"บลีดอิตเอาต์" (อังกฤษ: Bleed It Out) เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลลำดับที่สองจากสตูดิโออัลบั้มชุดที่สามของวง มินิตส์ทูมิดไนต์ ออกจำหน่ายในวันที่ 17 สิงหาคม พ.ศ. 2550
ในวันที่ 30 กรกฎาคม พ.ศ. 2550 มิวสิกวิดีโอของเพลงนี้ได้ปรากฏในเอ็มทีวีเยอรมนีและเอ็มทีวีเอเชีย เพลงนี้ติดอันดับที่ 44 ในรายชื่อ 100 เพลงยอดเยี่ยมแห่งปี พ.ศ. 2550 ของโรลลิงสโตน และยังได้อยู่ในอันดับที่ 83 ในรายชื่อ 100 เพลงฮิตสูงสุดแห่งปี พ.ศ. 2550 ของช่องเอ็มทีวีภาคพื้นเอเชียแปซิฟิก "บลีดอิตเอาต์" มักจะใช้เป็นเพลงสุดท้ายในหลายคอนเสิร์ตของลิงคินพาร์ก โดยจะรวมท่อนคอรัสแบบช้าในตอนท้าย และท่อนโซโลกลองพิเศษของรอบ บัวร์ดอน
รายชื่อเพลง

เพลงทั้งหมดแต่งโดยลิงคินพาร์ก
| ลำดับ | ชื่อเพลง | ยาว |
| --- | --- | --- |
| 1. | "Bleed It Out" | 2:44 |
| 2. | "Given Up" (บันทึกครั้งที่สาม) | 3:08 |
| ลำดับ | ชื่อเพลง | ยาว |
| --- | --- | --- |
| 1. | "Bleed It Out" | 2:44 |
| 2. | "What I've Done" (Distorted Remix) | 3:47 |
| 3. | "Given Up" (บันทึกครั้งที่สาม) | 3:08 |
| ลำดับ | ชื่อเพลง | ยาว |
| --- | --- | --- |
| 1. | "Bleed It Out" | 2:44 |
| 2. | "What I've Done" (Distorted Remix) | 3:47 |
อันดับในชาร์ต

| ชาร์ต (2550) | อันดับ สูงสุด |
| --- | --- |
Australia Singles Chart: 24
Canadian Hot 100: 22
Czech Republic Top 100: 5
European Hot 100 Singles: 45
German Singles Chart: 40
New Zealand Singles Chart: 7
Swedish Singles Chart: 14
UK Rock Chart: 1
UK Singles Chart: 29
U.S. Billboard Hot 100: 52
U.S. Billboard Hot Digital Songs: 29
U.S. Billboard Mainstream Rock Tracks: 3
U.S. Billboard Modern Rock Tracks: 2
U.S. Billboard Pop 100: 54